দশমীতে প্রকাশ পেল মুখ্যমন্ত্রীর নতুন গান

কলকাতা: আজ দশমী। ‘এক মুঠো ফুল দাও না মাগো…’, বাংলার মানুষকে বিজয়া দশমীর শুভেচ্ছা জানিয়ে নিজের লেখা ও সুর করা আরও একটি গান প্রকাশ করলেন মুখ্যমন্ত্রী মমতা বন্দ্যোপাধ্যায়।

আজ বিজয়া দশমী। মন খারাপের সুর বাজছে চারিদিকে। মর্ত্যের মায়া কাটিয়ে কৈলাসে পাড়ি দেবেন মা দুর্গা। সমস্ত নিয়ম মেনে চলছে শেষ মুহুর্তে দেবী দুর্গার আরাধনা। শহর থেকে জেলায় শুরু হয়েছে বিষর্জন পর্বও। মণ্ডপে মন্ডপে ​বিষাদের সুর। সিঁদুর খেলায় মাতলেন মহিলারা। শহর থেকে জেলা সেই ছবি স্পষ্ঠ। এরইমধ্যে এদিন প্রকাশ পেল মুখ্যমন্ত্রীর আরও একটি গান। বৃহস্পতিবার সেই গান সোশাল মিডিয়ায় পোস্ট করেছেন তিনি। নতুন গানটি গেয়েছেন জিৎ গঙ্গোপাধ্যায়।

“এক মুঠো ফুল দাও না মাগো এক মুঠো ফুল দাও…..”

সকলকে জানাই ৺বিজয়া দশমীর আন্তরিক প্রীতি ও শুভেচ্ছা।

এই উপলক্ষে আপনাদের সবার সঙ্গে আমার লেখা ও সুর করা এবং জিৎ গাঙ্গুলীর গাওয়া আরও একটি পুজোর নতুন গান শেয়ার করে নিচ্ছি। pic.twitter.com/ccyIuexxCD

— Mamata Banerjee (@MamataOfficial) October 2, 2025

আরও পড়ুন: প্রাণের উৎসবের সমাপ্তির সুর, বিসর্জনে বাড়তি নজরদারি কলকাতা পুলিশের

আবারও একটা বছরের অপেক্ষা। এই আবহে এক্স হ্যান্ডেলে নতুন গানের প্রথম লাইন প্রকাশ করে রাজ্যের প্রশাসনিক প্রধান লেখেন, ‘এক মুঠো ফুল দাও না মাগো এক মুঠো ফুল দাও…..’, সকলকে জানাই বিজয়া দশমীর আন্তরিক প্রীতি ও শুভেচ্ছা। এই উপলক্ষে আপনাদের সবার সঙ্গে আমার লেখা ও সুর করা এবং জিৎ গাঙ্গুলীর গাওয়া আরও একটি পুজোর নতুন গান শেয়ার করে নিচ্ছি।’